# HAKEMUS VALINTAKOKEEN YKSILÖLLISIIN JÄRJESTELYIHIN 2022

## Hae tällä lomakkeella yksilöllisiä järjestelyitä valintakokeen suorittamiseen **Helsingin yliopistossa**. Ennen lomakkeen täyttämistä, lue [tietoa yksilöllisistä järjestelyistä](https://www.helsinki.fi/fi/hakeminen-ja-opetus/hae-kandi-ja-maisteriohjelmiin/yhteishaku/valintakokeet/yksilolliset-jarjestelyt) Helsingin yliopiston verkkosivuilta.

## Kuvaa tarvitsemiasi valintakoetilaisuuteen liittyviä yksilöllisiä järjestelyitä ja kerro perustelut niiden hakemiselle.

## HAKIJAN TIEDOT

|  |  |
| --- | --- |
| Sukunimi ja etunimet | Henkilötunnus: |
| Sähköposti: | Puhelinnumero: |
| Osoite ja postitoimipaikka: | |

HAEN YKSILÖLLISIÄ JÄRJESTELYITÄ SEURAAVAAN VALINTAKOKEESEEN(kokeen nimi ja ajankohta)

**HUOM! Jos osallistut useampaan valintakokeeseen Helsingin yliopistossa, täytä lomake jokaisesta erikseen.**

|  |
| --- |
|  |

## HAEN YKSILÖLLISIÄ JÄRJESTELYITÄ, KOSKA

minulla on lukivaikeus,

minulla on muu syy, jonka takia tarvitsen yksilöllisiä järjestelyitä.

## TIEDOT MAHDOLLISESTA MUUSTA SYYSTÄ:

|  |
| --- |
|  |

KUVAILE TARVITSEMAASI YKSILÖLLISTÄ JÄRJESTELYÄ(esim. lisäaika, tietokoneen käyttö paperikokeessa jne.)

|  |
| --- |
|  |

Päiväys: ­­­\_     \_.\_     \_20\_      Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­

Nimen selvennys:

## LIITTEET

Jos haet yksilöllisiä järjestelyitä esimerkiksi vamman tai sairauden takia, liitä hakemukseen lääkärinlausunto. Lukemisen tai kirjoittamisen vaikeuden todentamiseksi riittää erityisopettajan, psykologin tai puheterapeutin lausunto. Ylioppilastutkintolautakunnan päätös lukivaikeuteen liittyen voidaan hyväksyä sellaisenaan ilman lääkärintodistusta tai muuta lausuntoa, jos päätöksestä käy ilmi, että sinulle on myönnetty tukitoimia ylioppilaskokeen suorittamiseen. Asiantuntijalausunnon voimassaoloaika katsotaan tapauskohtaisesti riippuen vamman, sairauden tai oppimisvaikeuden pysyväisyydestä. Lausunto lukivaikeudesta otetaan huomioon, jos olet saanut sen 16-vuotiaana tai sen jälkeen.

Asiantuntijalausunnoissa tulee olla hakijan henkilötiedot, lausunnon antajan nimitiedot sekä tieto siitä, missä asemassa hän lausunnon antaa (ammatti/asiantuntijarooli). Lisäksi liitteessä tulee olla lausunnon päiväys. Asiantuntijalausunnossa tulee selkeästi olla yksilöitynä, millaisia yksilöllisiä järjestelyitä hakijalle suositellaan.

Yliopistojen yhteistyönä järjestettävien valintakokeiden liitteitä koskevat ohjeistukset saattavat poiketa Helsingin yliopiston yleisistä ohjeista. Tarkista ohjeet yhteistyökokeiden sivuilta ennen hakemista.

Hakijan terveyttä koskevat tiedot ovat salassa pidettävä viranomaisen toiminnan julkisuudesta annetun lain (621/1999) 24 §:n 1 momentin kohdan 25 nojalla.

Varaudu siihen, että joudut esittämään alkuperäiset todistukset opintojen alkaessa, jos tulet hyväksytyksi koulutukseen.

**HUOM! Älä lähetä alkuperäisiä todistuksia, kopio lausunnosta riittää. Liitteitä ei palauteta.**

## PAPERISEN HAKEMUKSEN TOIMITTAMINEN

Täytä ja tulosta hakemus. Toimita hakemus liitteineen määräaikaan mennessä. Hakemuksen on oltava perillä **viimeistään 6.4.2022 ennen klo 15.00.**

Myöhässä saapunut hakemus voidaan hyväksyä vain siinä tapauksessa, että tarve yksilöllisiin järjestelyihin syntyy tai se todetaan määräajan päättymisen jälkeen.

Kirjoita kuoren päälle ”Yksilölliset järjestelyt”. **Lähetä** hakemuslomake liitteineen osoitteeseen:

Helsingin yliopisto

Hakijapalvelut

PL 24

00014 Helsingin yliopisto

**tai tuo** se osoitteeseen: Unioninkatu 40 C. Postilaatikko sijaitsee Unioninkadun ja Yrjö-Koskisen kadun kulmassa. Jätä kuori postilaatikkoon, jossa teksti: Hakijapalvelut / Ansökningsservicen / Admission Services.

## ILMOITUS VALINTAKOKEEN YKSILÖLLISISTÄ JÄRJESTELYISTÄ

Lähetämme sinulle sähköpostilla ratkaisun hakemistasi yksilöllisistä järjestelyistä viimeistään noin viikkoa ennen koetta. Jos sinulle myönnetään yksilöllisiä järjestelyitä, ilmoitamme sinulle myös koepaikkasi sähköpostilla noin viikkoa ennen koetta.

Jos olet tyytymätön sinulle myönnettyihin yksilöllisiin järjestelyihin, ole mahdollisimman pian yhteydessä Helsingin yliopiston hakijapalveluihin.

Valintakokeen yksilölliset järjestelyt ovat hakukohdekohtaisia ja voimassa vain määrättynä valintakoepäivänä.

**Ilmoita meille, jos et aio osallistua valintakokeeseen, johon sinulle on myönnetty yksilöllisiä järjestelyitä.**